《送惠冲禅客》
宋代·释慧远

老冲问法如春雷，忿怒那吒挽不回。
龙驰虎骤劈箭催，暴风狂雨山岳摧。
我亦随分圆机应，出必取也战必胜。
如珠走盘盘走珠，星飞电转了无余。
佗年呵风骂雨，巍巍独坐妙峰顶。
伫看杀人放火，炯炯双眸烁太虚。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。